Kabupaten Tegal

Kabupaten Tegal kuwe salah siji kabupaten nang Jawa Tengah, Indonesia sing enggone nang wilayah pantura, ibukota kabupaten kiye yakuwe Kecamatan Slawi.

Basa sing dituturna masyarakat Kabupaten Tegal kuwe Basa Banyumasan logat / Dialek Tegalan.

Geografis 
Enggon geografis: Bujur wetan 1080 57’ 6” – 1090 21’ 30” karo Lintang kidul 60 02’ 41” – 70 15’ 30”.

Bates Wilayah :

Pedunung 
Kabupaten Tegal kuwe salah siji kabupaten paling padat nang Jawa Tengah. Sebaran populasi utamane nang sekitare Kota Tegal utawa sedawane dalan raya Tegal - Slawi. Sedina-dinane angger dopokan masyarakat Tegal nggunakna Basa Jawa Banyumasan Dialek Tegal.

Transportasi 

Kabupaten Tegal dilewati jalur utama pantura, lan Tegal uga dadi persimpangan utama sekang pantura maring arah kidul Jawa Tengah, kaya Purwokerto, Kebumen, lan Yogyakarta.

Kabupaten Tegal uga dilewati jalur sepur lintas lor. Angger lintas kidul, nglewati sebagiyan wilayah Kabupaten Tegal, yakuwe nang Prupuk, Kecamatan Margasari sing stasiun utamane Stasiun Prupuk . Jalur sepur Tegal - Slawi - Prupuk nganti sekiye esih berfungsi, ningen dudu nggo sepur penumpang, sekiye mung nggo ngangkut bahan bakar minyak duweke Pertamina.

Sejarah 

Kabupaten Tegal ngadeg tanggal 18 Mei 1601 dong Ki Gede Sebayu diangkat nang Sultan Mataram dadi juru demung nang Tegal lan molai mbangun daerah kiye.

Pemerentahan 
Jumlah kecamatan nang Kabupaten Tegal kiye ana 18 tur dibagi maning dadi 283 desa.
Kecamatan-kecamatan nang Kabupaten Tegal yakuwe:

 Adiwerna
 Balapulang
 Bojong
 Bumijawa
 Dukuhuturi
 Dukuhwaru
 Jatinegara
 Kedungbanteng
 Kramat
 Lebaksiu
 Margasari
 Pagerbarang
 Pangkah
 Slawi
 Suradadi
 Talang
 Tarub
 Warureja

Sosial & Ekonomi

Umum 
Kaitan ekonomi antara Kabupaten Tegal karo kota Tegal keton jelas banget, utamane nang sektor industri karo perdagangan. Kabupaten Tegal dadi lokasi pengolahan, penyedia tenaga kerja, sementara kota Tegal dadi lokasi pemasarane uga dadi lokasi pengolahan akhir.

Produk Unggulan 
Nang kabupaten Tegal akeh home industri sing dikelola masyarakat contone: pengecoran & pengerjaan logam, tekstil (konveksi karo tenun tradisional), shuttlecock, furniture, gerabah (kanggo perlengkapan medhang Teh Poci) karo liya-liyane.
Warga kabupaten Tegal juga akeh sing duwe usaha nang sektor pertanian (pari, palawija, bawang, brambang, cabe, tebu lyy).

Perikanan & Kelautan 
Nang sektor kelautan karo perikanan, akeh nelayan Tegal sing nggolet iwak nang laut Jawa, malah bisa ngantek laut Cina Selatan (kepulauan Riau). Hasile didol nang Pelabuhan Perikanan (pelelangan ikan) Jakarta, Cirebon, Pekalongan uga sebagian dikonsumsi masyarakat Tegal. Esih nang sektor kiye uga akeh masyarakat Tegal (utamane daerah pesisir) sing duwe usaha tambak iwak bandeng karo urang windu uga sing dodol nener / benur (bibit iwak bandeng).

Perantau & Wiraswasta 
Masyarakat kabupaten Tegal akeh sing merantau meng kota-kota liyane nang pulau Jawa karo pulau-pulau liyane. Warga Tegal lewih seneng dadi wiraswastawan, umume usaha Warung Tegal (Warteg) sing wis terkenal banget. Pengusaha-pengusaha warteg kiye ana paguyubane yakuwe Kowarteg (Koperasi Warung Tegal).

Deleng Uga 
 Kota Tegal
 Babad Tegal
 Mitos lan Legenda Tegal
 Seni lan Budaya Tegal
 Panganan lan Plesiran Tegal

Referensi

Pranala Jaba 
 Situs Resmi Pemkab Tegal
 Forum AsLiTEGAL.com
 Situs Resmi Forum Komunikasi Mahasiswa dan Masyarakat Tegal
 Situs Warung Tegal
 Situs koran kebanggaane wong Tegal
 Situs pendukung web Radar Tegal

Tegal
Tegal